एक शाम शहीदों के नाम कार्यक्रम में शिरकत करेंगे शहीदों के वंशज
बहादुरगढ़ | शहीदभगत सिंह, चंद्रशेखर आजाद और सुखदेव के वंशज पहली बार बहादुरगढ़ में किसी कार्यक्रम में पहुंच रहे हैं। वे 19 मार्च को बहादुरगढ़ के सैनीपुरा में जनता को संबोधित करेंगे।
शहीद भगत सिंह ब्रिगेड के अध्यक्ष संजीव मलिक ने बताया कि 19 मार्च रविवार को साढ़े तीन बजे आयोजित एक शाम शहीदों के नाम कार्यक्रम में वीर शहीद भगत सिंह के पौत्र यादवेंद्र सिंह संधु, शहीद चंद्र शेखर आजाद के पौत्र अमित आजाद शहीद सुखदेव के पौत्र अनुज थापर शिरकत करेंगे। शहीदों के वंशज बहादुरगढ़ के लोगों को 23 मार्च के दिल्ली के इंडिया गेट पर शहीद संग्रहालय बनवाने इन महान क्रांतिकारियों को सरकारी दस्तावेजों में शहीद का दर्जा देने की मांगों से संबंधित कार्यक्रम में पहुंचने का न्यौता देंगे।ब्रिगेड के सदस्यों ने बताया कि इस कार्यक्रम को यादगार बनाने के लिए ब्रिगेड की कई टीमें हलके के गांवों शहर का दौरा करके युवाओं शहरवासियों को ज्यादा से ज्यादा संख्या में कार्यक्रम में पहुंचने का निमंत्रण दे रही हैं। इस दौरान राम कुवार दलाल, रामनिवास जेई, रमेश राठी, गुरुदेव राठी, सुशील राठी, नीतीश गौड़, रितेश छिक्कारा, राजेश खत्री, प्रदीप मलिक और सुरेंद्र रोहिल्ला, प्रदीप मलिक और अमित आदि ब्रिगेड के पदाधिकारी मौजूद रहे।
बहादुरगढ़. प्रेसवार्ता करते ब्रिगेड के पदाधिकारी।
hin_Deva awa_Deva hin_Deva hin_Deva